AAV โชว์งบฯ Q1 กำไรทะลัก 1 พันล้าน โต 76% เตรียมปันผลหุ้นละ 0.20 บ. XD 25 พ.ค.นี้
AAV โชว์งบฯ Q1 กำไรทะลัก 1 พันล้าน โต 76% จากปีก่อน 570.32 เหตุผู้โดยสารพุ่งหนุนรายได้ขาย-บริการเพิ่ม เตรียมปันผลหุ้นละ 0.20 บ. XD 25 พ.ค. จ่าย 8 มิ.ย.61 
14 พ.ค. 2561

บริษัท เอเชีย เอวิเอชั่น จำกัด (มหาชน) หรือ AAV รายงานผลการดำเนินงานงวดไตรมาส 1/61 สิ้นสุดวันที่ 31 มี.ค. 61 มีผลการดำเนินงานดังนี้

โดยผลการดำเนินงานปรับตัวเพิ่มขึ้นเนื่องจากในรายได้จากการขายและการให้บริการไตรมาส 1/61 จำนวน 11,254.3 ล้านบาท จากไตรมาส 1/60 ที่เท่ากับ 9,161.7 ล้านบาท หนุนโดยปริมาณผู้โดยสารในไตรมาส 1 ปี 2560 ที่เติบโตกว่า ร้อยละ 16 มาอยู่ที่ 5.6 ล้านคน
ขณะที่อัตราส่วนการขนส่งผู้โดยสารมีสถิติสูงสุดที่ร้อยละ 91 เพิ่มขึ้น 2 จุด จากช่วงเวลา เดียวกันของปีก่อน เป็นผลมาจากอุตสาหกรรมการท่องเที่ยวที่เติบโตต่อเนื่องกอปรกับอยู่ในช่วงฤดูกาลท่องเที่ยว ส่งผลให้ราคาค่าโดยสารเฉลี่ยในไตรมาส 1 ปี 2561 ที่เพิ่มขึ้นร้อยละ 6 จากช่วงเดียวกันของปี ก่อนมาอยู่ที่ 1,664 บาทต่อคน
พร้อมประกาศจ่ายเงินปันผลจากงวดการดำเนินงานวันที่ 1 ม.ค. 61 ถึงวันที่ 14 พ.ค.61 เป็นเงินสดในอัตรา 0.20 บาทต่อหุ้น ขึ้นเครื่องหมาย XD วันที่ 25 พ.ค.61 กำหนดจ่ายปันผล 8 มิ.ย.61